মৃত্যুভয়কে উপেক্ষা করা সাংবাদিক মোহসীন-উল হাকিম আন্তর্জাতিক মিডিয়ায় এক আলোচিত নাম হলেও এখনো তিনি এই কাজের জন্য পাননি কোনো রাষ্ট্রীয় স্বীকৃতি। তাঁর কথায়,-“এটা আত্মপ্রচারের বিষয় নয়। সাংবাদিক হিসেবে আমার মনে হয়েছে প্রতিদিনের খবর জোগাড়ের বাইরে যদি এমন কিছু করতে পারি, যাতে দেশ এবং দেশের মানুষের উপকার হয়। সেই ভাবনা থেকেই জলদস্যুদের স্বাভাবিক জীবনে ফেরানোর জন্য কাজ শুরু করি। শেষ পর্যন্ত যে আমি সফল হয়েছি এটাই আমার আত্মতৃপ্তি।”